Chengdu J-36

Το Chengdu J-36 (, πινγίν: Jiān sānliù, ) είναι η προσωρινή ονομασία για ένα νέο μαχητικό αεροσκάφος πέμπτης ή πιθανότερα έκτης γενιάς της Κίνας, κατασκευασμένο από την εταιρεία Chengdu Aerospace Corporation (CAC). Είναι το πρώτο αεροσκάφος κινεζικής παραγωγής χωρίς ουραίο πτέρωμα, το οποίο έχει τεχνολογία χαμηλής παρατηρησιμότητας (). Στο αεροσκάφος έχει αποδοθεί το ψευδώνυμο φύλλο Γκίγκο, λόγω της ομοιότητας του σχήματός του με αυτό. 

Στις 26 Δεκεμβρίου 2024, ένα αεροσκάφος που φάινεται να είναι το J-36 εντοπίστηκε να διεξάγη δοκιμαστικές πτήσεις στην Τσενγκτού, πρωτεύουσα της κινεζικής επαρχίας Σιτσουάν. Λόγω του ότι ο σειριακός αριθμός του αεροσκάφους (36011) αρχίζει με «36», ακολουθόντας το σύστημα ονομασίας της Κινεζικής Πολεμικής Αεροπορίας, ο τύπος ονομάστηκε προσωρινά J-36.

 Ανάπτυξη και ιστορία 
Τον Ιανουάριο του 2019, ο Δρ. Γουάνγκ Χαιφένγκ, αρχισχεδιαστής της  ανακοίνωσε ότι η Κίνα είχε ξεκινήσει μία αρχική έρευνα για αεροσκάφος έκτης γενιάς, εκτιμόντας ότι το πρόγραμμα θα ορίμαζε κατά το 2035. Αυτό επιβεβαιώθηκε από τα Κινεζικά κρατικά ΜΜΕ το 2021.

Το 2018, η CAC φέρεται να υπέβαλε οκτώ προτάσεις για το σχέδιο αεροσκάφους έκτης γενιάς, και τέσσερα σχέδια δοκιμάστηκαν σε αεροδυναμικές σήραγγες μικρού υψόμετρου.

Τον Οκτώβριο του 2021, ένα μαχητικό αεροσκάφος σχεδίασης δίχως ουραίο πτέρωμα εντοπίστηκε στις εγκαταστάσεις της CAC. Κατά ορισμένες πηγές και φημολογίες τα Κινεζικά σχέδια θα υιοθετούσαν διαμόρφωση ιπτάμενης πτέρυγας χωρίς ουραίο πτέρωμα ή σχήμα “ιπτάμενης αιχμής βέλους” (), το οποίο δύναται να έχει καλύτερα χαρακτηριστικά χαμηλής παρατηρησιμότητας σε σύγκριση με αεροσκάφη προηγούμενων γενεών. Νέες τεχνολογίες προώθησης και βελτιωμένοι αισθητήρες επιτρέπουν το αεροσκάφος να συνεργάζεται με μη επανδρωμένα αεροχήματα () ή μη επανδρωμένα αεροσκάφη μάχης () κ.λπ.

Τον Σεπτέμβριου του 2022, ο Στρατηγός της Αμερικανικής Πολεμικής Αεροπορίας, Μαρκ Ντάμον Κέλλυ, επικεφαλής της Διοίκησης Αεροπορικής Μάχης (Air Combat Command) υπαινίχθηκε ότι η Κίνα προχωρούσε σύμφωνα με τα προαναφερθέντα χαρακτηρηστικά για το μαχητικό έκτης γενιάς, εκτιμώντας ότι ο κινεζικός σχεδιασμός υιοθετεί μια προσέγγιση Συστήματος Συστημάτων () παρόμοια με των Ηνωμένων Πολιτειών, η οποία επιτρέπει «εκθετικές» μειώσεις στο ίχνος χαμηλής παρατηρησιμότητας (stealth) και βελτιώσεις στην υπολογιστική ισχύ και τις δυνατότητες εντοπισμού.

Τον Φεβρουάριο του 2023, η κινεζική εταιρεία Aviation Industry Corporation of China (AVIC) κοινοποίησε το δικό της πρωτότυπο μαχητικού έκτης γενιάς στα μέσα κοινωνικής δικτύωσης. Το παρουσιαζόμενο σχέδιο συμπεριλάμβανε διαμαντοειδή διαμόρφωση χωρίς οριζόντιο ουραίο πτέρωμα, αντιστοιχώντας σε προγενέστερες εικόνες που είχαν εμφανιστεί σε παρουσιάσεις της AVIC.

Στις 26 Δεκεμβρίου 2024, διαδικτυακές φωτογραφίες και βίντεο έδειχναν ότι η CAC πραγματοποίησε δημόσια πτήση ενός πρωτοτύπου στην Τσενγκτού, Σιτσουάν. Η αποκάλυψη συνέπεσε με την παρατήρηση του Shenyang J-50/J-XD από την αδελφή εταιρεία Shenyang Aircraft Corporation (SAC). Το αεροσκάφος εντοπίστηκε να πετάει γύρω από ένα αεροδρόμιο που ανήκει στην CAC και περιλαμβάνει σχεδιασμό τρικινητήριας ιπτάμενης πτέρυγας χωρίς ουραίο πτέρωμα. Ακολουθείτο από ένα διθέσιο στέλθ Chengdu J-20S, ως συνοδευτικό για την δοκιμαστική πτήση του J-36. Κάποιες εκ των φωτογραφιών έδειχναν τον κωδικό αριθμό «36» στο εμπρόσθιο τμήμα της ατράκτου, συνεπώς, δίνοντάς του την άτυπη ονομασία J-36 από στρατιωτικούς αναλυτές. Αναλυτές είκασαν ότι το αεροσκάφος ίσως είναι μαχητικό έκτης γενιάς, ή το βομβαρδιστικό πρωτότυπο σχέδιο έκτης γενιάς, μέχρι πρώτεινως γνωστό ως JH-XX.

Παρατηρητές πίστευαν ότι η CAC επέλεξε να πραγματοποιήσει την πτήση στις 26 Δεκεμβρίου για να τιμήσουν τα γενέθλια του Μαο Τσετούνγκ. Στοιχεία φαίνεται να ενδείκνυαν επίσης ότι περισσότερες πτήσεις είχαν ήδη λάβει χώρα πριν την πτήση της 26ης Δεκεμβρίου.

Το Κινεζικό Υπουργείο Άμυνας, ο Κινεζικός Στρατός Ξηράς και τα Κινεζικά κυβερνητικά ΜΜΕ δεν επιβεβαίωσαν ούτε σχολίασαν σχετικά με την δοκιμαστική πτήση ή το αεροσκάφος. Ωστόσο, αναλυτές υπέθεσαν πως η έλλειψη ελέγχου στη διάδοση του βιντεοσκοπικού υλικού ήταν εσκεμμένη, με σκοπό να επιφέρει δημόσιο διάλογο και αντιπαραθέσεις γύρω από το πρόγραμμα. Τον Μάρτιο του 2025, τα κρατικά μέσα της Κίνας αναφέρθηκαν τελικά στο αεροσκάφος.

Στις 22 Απριλίου 2025, η εφημερίδα South China Morning Post ανέφερε πως η σχεδιαστική ομάδα του J-36 δημοσίευσε σχετικά με ένα σύστημα ελέγχου πτήσης σχεδιασμένο για προσγειώσεις αεροσκαφών διαμόρφωσης ιπτάμενης πτέρυγας στο κατάστρωμα αεροπλανοφόρου, γεγονός που υποδηλώνει την πιθανή ανάπτυξη ναυτικής έκδοσης του αεροσκάφους.

 Σχεδίαση 
Το αεροσκάφος είναι τρικινητήριο, κάτι που θεωρείται ασυνήθιστο. Δεν διαθέτει ούτε κάθετο ούτε οριζόντιο ουραίο πτέρωμα και φέρει διπλή δελταπτέρυγα σε σχήμα διαμαντιού. Το αργότερο έως τα μέσα του 2021, ένα αεροσκάφος με παρόμοια διαμόρφωση εντοπίστηκε για πρώτη φορά σε δορυφορικές εικόνες, ενώ η Κίνα έδωσε στη δημοσιότητα πληροφορίες για ένα τέτοιο σχεδιαστικό πρότυπο το 2023. Κατά την –πιθανότατα– δεύτερη πτήση του, τον Μάρτιο του 2025, το αεροσκάφος περιγράφηκε ως εξοπλισμένο με σύστημα εισαγωγής αέρα χωρίς εκτροπέα οριακού στρώματος ( – ) για τους κινητήρες. Ο συγκεκριμένος αεραγωγός βρίσκεται στην άνω πλευρά της ατράκτου, ενώ δύο επιπλέον είναι τοποθετημένοι πλευρικά.

Το πιλοτήριο είναι διαμορφωμένο με δύο θέσεις δίπλα-δίπλα, παρόμοια με το Su-34.

 Σημειώσεις 

 Δείτε επίσης 

 Boeing F-47
 Future Combat Air System
 Sukhoi Su-57
 Παραπομπές 

Κατηγορία:Μαχητικά αεροσκάφη
Κατηγορία:Ιπτάμενες πτέρυγες
Κατηγορία:Αεροσκάφη Chengdu